CELEX: 62020TB0174
Language: el
Date: 2020-11-19 00:00:00
Title: Υπόθεση T-174/20: Διάταξη του Γενικού Δικαστηρίου της 19ης Νοεμβρίου 2020 — Comune di Stintino κατά Επιτροπής [Προσφυγή ακυρώσεως – Συμφωνία επιδότησης συναφθείσα στο πλαίσιο του χρηματοδοτικού μέσου για το περιβάλλον (LIFE+) – Χρεωστικό σημείωμα – Πράξη εντασσόμενη σε καθαρά συμβατικό πλαίσιο με το οποίο είναι αναπόσπαστα συνδεδεμένη – Προπαρασκευαστική πράξη – Απαράδεκτο]

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/52
            
         
      Διάταξη του Γενικού Δικαστηρίου της 19ης Νοεμβρίου 2020 — Comune di Stintino κατά Επιτροπής
      (Υπόθεση T-174/20) (1)
      
      (Προσφυγή ακυρώσεως - Συμφωνία επιδότησης συναφθείσα στο πλαίσιο του χρηματοδοτικού μέσου για το περιβάλλον (LIFE+) - Χρεωστικό σημείωμα - Πράξη εντασσόμενη σε καθαρά συμβατικό πλαίσιο με το οποίο είναι αναπόσπαστα συνδεδεμένη - Προπαρασκευαστική πράξη - Απαράδεκτο)
      (2021/C 28/80)
      Γλώσσα διαδικασίας: η ιταλική
      
         Διάδικοι
      
      
         Προσφεύγων: Comune di Stintino (Ιταλία) (εκπρόσωπος: G. Machiavelli, δικηγόρος)
      
         Καθής: Ευρωπαϊκή Επιτροπή (εκπρόσωπος: N. De Dominicis)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης που φέρεται ότι περιέχεται στο έγγραφο Ares(2020) 734033 της Επιτροπής, της 5ης Φεβρουαρίου 2020, για τη μείωση της επιδότησης που χορηγήθηκε στον προσφεύγοντα στο πλαίσιο του έργου LIFE10 NAT/IT/244 καθώς και για την ανάκτηση του ήδη καταβληθέντος πλεονάζοντος ποσού, την ακύρωση του χρεωστικού σημειώματος αριθ. 3242002652 της Επιτροπής, της 24ης Φεβρουαρίου 2020, με το οποίο η Επιτροπή ζητεί από τον προσφεύγοντα να της επιστρέψει το ποσό των 447 078,63 ευρώ, καθώς και την ακύρωση της απόφασης που φέρεται ότι περιέχεται στο έγγραφο Ares(2019) 6551262 της Επιτροπής, της 23ης Οκτωβρίου 2019, σχετικά με το μέρος των μη επιλέξιμων δαπανών, όπως επίσης και την ακύρωση κάθε άλλης προγενέστερης, παρεπόμενης και/ή, εν πάση περιπτώσει, συναφούς πράξης ή μέτρου.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Καταδικάζει τον Comune di Stintino στα δικαστικά έξοδα.
               
            
         (1)  EE C 175 της 25.5.2020.